[{"text_idx": "#000000", "text": "Rydym yn defnyddio cwcis angenrheidiol i wneud i\u2019n gwefan weithio"}, {"text_idx": "#000001", "text": "Derbyn cwcis angenrheidiol yn unig"}, {"text_idx": "#000005", "text": "Ffaith drychinebus yw fod dwy fenyw yn cael eu lladd bob wythnos gan eu partner neu gyn-bartner."}, {"text_idx": "#000006", "text": "Mae trais domestig yn cael ei ddiffinio gan Lywodraeth y DU fel \u2018unrhyw ddigwyddiad neu batrwm o ddigwyddiadau o ymddygiad sy\u2019n rheoli, yn gorfodi neu\u2019n bygwth, trais neu gam-drin rhwng rhai 16 oed a throsodd sy\u2019n, neu sydd wedi bod, yn bartneriaid agos neu\u2019n aelodau o\u2019r teulu waeth beth fo\u2019u rhyw neu rywioldeb. Gall cam-drin gynnwys, ond nid yw\u2019n gyfyngedig i elfennau seicolegol, corfforol, rhywiol, ariannol, emosiynol.\u2019"}, {"text_idx": "#000007", "text": "Os ydych chi\u2019n meddwl eich bod chi, neu rywun rydych chi\u2019n ei adnabod, yn profi cam-drin domestig, cysylltwch ag unrhyw un o\u2019r asiantaethau isod am ragor o gymorth:"}, {"text_idx": "#000009", "text": "Uned o fewn Grw\u0302p Cynefin yw Gorwel sy\u2019n darparu gwasanaethau cefnogi ym maes trais yn y cartref ac atal digartrefedd."}, {"text_idx": "#000012", "text": "Mae Cymorth i Ferched yn darparu amrywiaeth o wybodaeth a chymorth ar gam-drin domestig, gan gynnwys cymorth i bobl sy\u2019n profi cam-drin domestig a phobl sy\u2019n pryderu y gallai eraill fod. Mae\u2019r llinell gymorth ar agor 24 awr y dydd, saith diwrnod yr wythnos."}, {"text_idx": "#000015", "text": "Mae llinell gymorth Safer Wales Dyn yn gadael i chi siarad yn gyfrinachol a\u0302 rhywun a all wrando arnoch heb farnu eich sefyllfa. Gallant roi cymorth i chi ddelio a\u0302\u2019r problemau a wynebir a dweud wrthych a oes unrhyw wasanaethau ar gael yn eich ardal eisoes."}, {"text_idx": "#000017", "text": "Gwasanaeth pwrpasol i bobl hy\u0302n a ddarperir gan y Ganolfan Oedran, Rhywedd a Chyfiawnder Cymdeithasol ym Mhrifysgol Aberystwyth. Bydd Dewis yn darparu cyngor ac arweiniad i weithwyr proffesiynol a chymorth i bobl hy\u0302n."}, {"text_idx": "#000020", "text": "Mae\u2019r Ganolfan Trais a Cham-drin Rhywiol yn darparu gwybodaeth, cymorth a therapi i unrhyw un sydd wedi profi trais a cham-drin rhywiol naill ai\u2019n ddiweddar neu yn y gorffennol. Mae RASASC hefyd yn darparu cymorth i bartneriaid ac aelodau o\u2019r teulu."}, {"text_idx": "#000024", "text": "Mae SARC Amethyst yn darparu cymorth, cefnogaeth a gwybodaeth i oedolion, plant a phobl ifanc yng Ngogledd Cymru sydd wedi cael eu treisio neu wedi dioddef ymosodiad rhywiol."}]